2. Nalika Kangjêng Nabi Musa ngèngèr tiyang tani, dipun wajibi angèn menda, pituwasipun namung manawi menda-menda wau gadhah anak mêdal kêndhit. Punika Nabi Musa lajêng tampi wasita, sêndhang panggenan pangombenipun menda-menda wau kapanjêran têkên kalonthang-lonthang pêthak saha cêmêng. Ing sabên- sabên menda kagiring badhe mantuk, dipun ampirakên dhatêng sêndhang, sadèrèngipun menda-menda wau ngombe, sami kagèt mandhêg grêg nyawang têkên, bokmanawi kakintên sawêr, wêkasan sarêng menda-menda sami gadhah anak, mèh sadaya ulêsipun pêthak cêmêng, saha kathah sangêt ingkang kêndhit.